วันนี้กินน้ำแล้วสำลักค่ะพอสำลักเสร็จก็ปวดหน้าอกข้างซ้าย บางทีตื่นนอนลุกขึ้นมาก็ปวดหน้าอกค่ะปวดข้างขวามั้งข้างซ้ายมั้ง แล้วพอกินอารเสร็จก็แสบหน้าอกแล้วก็ปวดหน้าอก อาการแบบนี้ใช่โรคหัวใจไหมค่ะ
สวัสดีค่ะ อาการเจ็บหน้าอกดังที่กล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากปวดสลับไปมา อาจจะไม่ใช่โรคหัวใจ แต่สัมพันธ์กับอาหารและแสบหน้าอก อาจนึกถึงกรดไหลย้อนมากที่สุด ควรพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากเริ่มมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้นเรื่อยๆ ควรรีบไปพบแพทย์